David Moyes

David William Moyes (s. 25. huhtikuuta 1963 Glasgow) on skotlantilainen jalkapallomanageri ja entinen jalkapalloilija. Tammikuusta 2025 lähtien hän on toiminut Evertonin päävalmentajana.

Hänen pelifilosofiansa edellyttää pelaajilta kovaa kuntopohjaa. Moyes tunnetaan tehokkaana motivoijana, joka on saavuttanut huomattavia tuloksia suhteellisesti mitattuna pienellä pelaajabudjetilla.

Ura pelaajana
Moyes aloitti uransa Glasgow’n jättiseura Celticissä vuonna 1980. Keskuspuolustajana pelannut Moyes ei onnistunut vakiinnuttamaan asemaansa seurassa ja siirtyi vuonna 1983 Cambridge Unitediin pelattuaan vain 24 liigaottelua Skotlannin liigassa. Moyes pelasi Englannin alasarjoissa vuoteen 1990, minkä jälkeen hän palasi Skotlantiin, tällä kertaa Dunfermlineen. Hän lopetti pelaajauransa Preston North Endissä vuonna 1998.

Ura valmentajana
Päätettyään peliuransa Moyes jatkoi Prestonissa managerina. Moyesin johdolla Preston oli lähellä nousua Valioliigaan ensi kertaa neljäänkymmeneen vuoteen, mutta joukkue hävisi nousukarsintafinaalin Boltonille. Suoritus oli kuitenkin hyvä ja maaliskuussa 2002 Moyes korvasi maanmiehensä Walter Smithin Valioliigan häntäpäähän vajonneen Evertonin managerina. Moyesin johdolla seura säilytti sarjapaikkansa. Ensimmäisessä Moyesin johdolla pelatussa ottelussa Everton teki maalin vain 31 sekunnin pelin jälkeen.

Kaudella 2002–2003 Moyes johdatti Evertonin Valioliigassa seitsemännelle sijalle. Suurseurana tunnettu Everton oli menestynyt useiden vuosien ajan heikosti, joten paluu sarjan kärkipäähän herätti huomiota. Yksi paluun takuumiehistä oli tuolloin vasta 17-vuotias Wayne Rooney. Moyes palkittiin kauden jälkeen Valioliigan vuoden managerina.

Kaudella 2003–2004 Everton kuitenkin vajosi taas Valioliigan häntäpäähän. Elokuussa 2004 Rooney siirtyi seurasta Manchester Unitediin eikä Everton onnistunut hankkimaan nimekkäitä korvaajia.  Kausi 2004–2005 oli kuitenkin suuri menestys, ja Everton sijoittui lopulta sarjassa neljänneksi, Mestarien liigan karsintapaikalle. Tästä sarjasta Everton kuitenkin karsiutui kolmannella kierroksella hävittyään espanjalaiselle Villarrealille erotuomari Pierluigi Collinan hyvin kyseenalaisten tuomioiden jälkeen.

Kausi 2005–2006 alkoi katastrofaalisesti ja Everton laahasi Valioliigan hännillä. Vuodenvaihteessa pelit kuitenkin parantuivat ja tammikuussa kuukauden valmentajaksi valittu Moyes johdatti joukkonsa lopulta sijalle 11. Kaudella 2006–2007 Moyesista tuli Evertonin kolmanneksi pisimpään tehtävässä ollut päävalmentaja Howard Kendallin ja Harry Catterickin jälkeen. Everton sijoittui liigassa kuudenneksi. Kaudella 2007–2008 Everton sijoittui sarjassa viidenneksi ja vakiinnutti vanhan asemansa englantilaisen jalkapallon kärkiryhmässä. Lokakuussa 2008 Moyes ja Everton allekirjoittivat jatkosopimuksen kevääseen 2013 saakka.

Kaudella 2008–2009 Everton sijoittui jälleen viidenneksi ja Moyes valittiin jälleen vuoden manageriksi.

Moyes ennätti valmentaa Evertonia 11 vuotta. Toukokuussa 2013 hänen kerrottiin siirtyvän kauden jälkeen Manchester Unitedin päävalmentajaksi. Moyes korvasi seuraa 27 vuoden ajan valmentaneen Alex Fergusonin ja allekirjoitti seuran kanssa kuusivuotisen sopimuksen. ManU ei menestynyt Moyesin alaisuudessa odotusten mukaisesti. Joukkue pelasi huonosti eikä pystynyt taistelemaan mestaruuksistaan missään kilpailuissa. Mestarien liigassa joukkue nousi kuilun partaalta pudotuspelien ensimmäisellä kierroksella Olympiakosia vastaan, mutta putosi puolivälierissä FC Bayern Münchenille yhteismaalein 4–2. Moyesin potkuista huhuttiin pitkin kautta. Huhtikuun lopulla kärsitty tappio Moyesin ex-seura Evertonille 2–0 varmisti ManUn jäämisen Mestarien liigan tai Euroopan cupin pelien ulkopuolelle ensimmäistä kertaa sitten kauden 1992–1993. Tappio oli seurajohdolle liikaa ja Moyes joutui jättämään seuran 22. huhtikuuta.

Moyes nimettiin 11. marraskuuta 2014 espanjalaisseura Real Sociedadin päävalmentajaksi. Hän teki joukkueen kanssa puolitoistavuotisen sopimuksen.David Moyes, nuevo entrenador de la Real Marca. Viitattu 11.11.2014.  Moyesin alku Sociedadissa näytti lupaavalta ja joukkueen kaadettua tammikuussa 2015 FC Barcelonan lehdistössä viitattiin Moyesin tuhkimotarinaan Evertonin peräsimessä.Moyes 1–0 Barcelona: The internet reacts to Real Sociedad's win BBC Sport. Viitattu 29.7.2016.  Kausi 2014/15 päättyi lopulta Sociedadin osalta sijalle 12 ja sarjapaikka säilyi. Kaudella 2015/16 joukkueen peliesitykset jäivät edellistä heikommiksi ja baskiseura putosi liigan tyvipäähän. Moyesin pesti päättyi potkuihin vuosi sopimuksen julkistamisen jälkeen 9. marraskuuta 2015.David Moyes: Real Sociedad sack former Man Utd manager BBC Sport. Viitattu 29.7.2016. 

23. heinäkuuta 2016 Moyes allekirjoitti nelivuotisen sopimuksen Valioliiga-joukkue Sunderlandin kanssa. Sunderland confirm David Moyes to replace Sam Allardyce as manager The Guardian. Viitattu 29.7.2016. Moyesin kausi Sunderlandin peräsimessä oli vaikea. Joukkue voitti ensimmäisen Valioliigaottelunsa Moyesin alaisuudessa vasta marraskuun alussa, eikä menestystä tullut kuin satunnaisissa otteluissa. Kaikkiaan Sunderland onnistui voittamaan kauden aikana vain kuusi liigaottelua ja se putosi Valioliigasta jääden koko sarjan viimeiseksi. Kauden jälkeen Moyes erosi tehtävästään.http://www.bbc.com/sport/football/40003697 David Moyes resigns as Sunderland boss after relegation from Premier League] BBC Sport. Viitattu 23.5.2017. 

Marraskuun alussa 2017 Moyesista tuli Valioliigan putoamiskamppailuun vajonneen West Ham Unitedin päävalmentaja.David Moyes appointed new West Ham United manager WHUFC.com. Viitattu 10.11.2017.  Moyesin alku oli vaikea ja West Ham voitti ensimmäisen ottelunsa skottivalmentajan alaisuudessa vasta 9. joulukuuta, kun Chelsea FC kaatui 1-0. West Ham kipusi lopulta Moyesin alaisuudessa putoamisviivan tuntumasta keskikastiin sijalle 13 ja säilytti sarjapaikkansa yhdeksän pisteen turvin. Tammikuussa 2018 Moyes saavutti uransa 200. Valioliiga-ottelun voiton. Hänen edelleen voittotilastossa ovat vain Alex Ferguson, Arsène Wenger ja Harry Redknapp.West Ham manager David Moyes says the board "want to add more players" after his side thrashed Huddersfield 4-1 BBC Sport. Viitattu 16.5.2018.  West Hamin säilymisestä huolimatta seurajohto ei jatkanut Moyesin sopimusta kauden jälkeen.David Moyes: West Ham manager departs after just six months in charge BBC Sport. Viitattu 16.5.2018. 

Joulukuun lopussa 2019 Moyes palasi West Hamin päävalmentajaksi 18 kuukauden mittaisella sopimuksella.David Moyes: West Ham appoint former boss for second spell BBC Sport. Viitattu 30.12.2019.  Moyesin johdolla West Ham onnistui niukasti säilyttämään sarjapaikkansa Valioliigassa.https://www.bbc.com/sport/football/53460591 Aston Villa will play Premier League football next season] BBC Sport. Viitattu 7.5.2024.  Kausi 2020/21 oli menestyksekkäämpi ja West Ham sijoittui Moyesin johdolla kuudenneksi tehden myös Valioliiga-historiansa piste-ennätyksen.David Moyes: I'm so proud to set a Premier League points record and lead West Ham United into Europe BBC Sport. Viitattu 7.5.2024. Menestys vei West Hamin Eurooppa-liigaan kaudeksi 2021/22 ja joukkue eteni aina välieriin saakka.Eintracht Frankfurt 1-0 West Ham (agg: 3-1): Hammers fall short in Europa League semi-final after Aaron Cresswell red card Sky Sports. Viitattu 7.5.2024.  Valioliigassa joukkue oli seitsemäs. 

Kausi 2022/23 oli Moyesille ja West Hamille kaksijakoinen. Valioliigassa menestys oli edellisiä kausia heikompaa ja kausi päättyi vasta sijalle 14. Konferenssiliigassa West Ham eteni puolestaan voitokkaasti ja kaadettuaan finaalissa Fiorentinan pääsi juhlimaan euroturnauksen voittoa 58 vuoden tauon jälkeen.Fans celebrate moment West Ham win first major European trophy in 58 years – video The Guardian. Viitattu 7.5.2024.  Kaudella 2023/24 tulokset olivat myös vaihtelevia ja paine Moyesia kohtaan alkoi kasvaa. Osa kannattajista vaati hänelle potkuja.David Moyes responds as West Ham fans call for his sacking at Fulham Evening Standard. Viitattu 7.5.2024.  Toukokuun alussa 2024 West Ham vahvisti, että Moyes jättää seuran sopimuksensa umpeutuessa kauden 2023/24 jälkeen.Club Statement – David Moyes West Ham United. Viitattu 7.5.2024. 

Tammikuussa 2025 Moyes palasi Evertonin päävalmentajaksi vuoteen 2027 ulottuvalla sopimuksella.11 years after first stint at club - David Moyes appointed new Everton manager Transfermarkt. Viitattu 15.1.2025. 

Meriitit valmentajana
 Konferenssiliiga: 2023
 Englannin Valioliigan vuoden manageri (3): 2002–2003, 2004–2005, 2008–2009 

 Lähteet 

Luokka:Skotlantilaiset jalkapalloilijat
Luokka:Skotlantilaiset jalkapallovalmentajat
Luokka:Vuonna 1963 syntyneet
Luokka:Elävät henkilöt